Igor Arrieta

Igor Arrieta Lizarraga (Uharte-Arakil, 2002ko abenduaren 8a) txirrindulari nafarra da, 2022tik aurrera profesionala Kern Pharma taldean.

Kirol ibilbidea

Amateurretan 
José Luis Arrieta txirrindulari ohiaren semea da,. Bederatzi urtekin hasi zen txirrindularitzan, Aralar Txirrindulari Taldean. 

2019ko denboraldian, bigarren sailkatu zen Espainiako errepideko eta erlojupeko txapelketetan junior mailan (19 urtez azpikoak). Gante-Wevelgem juniorrean hamargarren amaitu zen eta Europako zein Munduko txapelketetan parte hartu zuen. 

2020an, Espainako ziklo-kros txapelketa junior eskuratu zuen , horretaz gain Euskal Herriko eta Nafarroako txapelketak poltsikoratu zituen. 

Espainiako erlojupeko txapelketan zilarrezko domina eskuratu zuen eta abuztuan, berriro ere, Europako junior txapelketan parte hartu zuen, non hamargarren sailkatu zen erlojupeko proban.

Emaitza onek Lizarte taldera eraman zuten 2021an (Kern Pharmaren afizionatuak). Igor ondo egokitu zen eta bost garaipen lortu ziten. Ekainean 23 urtez azpikoen Espainiako errepideko txapelketa irabazi zuen. Jarraian, Etorkizuneko Tourrean aritu zen, Carlos Rodríguez taldekidearen laguntzaile.

Profesionaletan 
2022an profesionaletara pasatu zen Kern Pharma taldean. Otsailean O Gran Camiñon zazpigarren amaitu zen, gazte onenaren saria eskuratuz. Apirilean 4. sailkatu zen Alpeetako Tourreko azken etapan, 6. Asturiasko Itzulian (gazte onena) eta 34. bere lehenbiziko World Tour proban Euskal Herriko Itzulian.

2023ko urtea ondo hasi, baina Jurako Tourraren amaieran izandako istripu batek hiru hilabetez lehiatu gabe utzi zuen Igor.

2024 denboraldian UAE Team Emirates taldean arituko da, hiru urteko kontratua sinatu baitu.

Palmaresa

Errepidea
2017
 Euskal Herriko errepideko txapelketa (kadete)
2019
 2.  Espainiako erlojupeko txapelketan (junior)
 2.  Espainiako errepideko txapelketan (junior)
2020
 Euskal Herriko errepideko txapelketa (junior)
 Nafarroako errepideko txapelketa (junior)
 Nafarroako erlojupeko txapelketa (junior)
 2.  Espainiako erlojupeko txapelketan (junior)
 10. Europako erlojupeko txapelketan (junior)
2021
  Espainiako errepideko txapelketa (afizionatuak)
 Nafarroako errepideko txapelketa
 Loinaz Proba
 Castellongo Itzulia eta 2 etapa
 2. Balentziaga Memorialan
 3. Cirilo Zunzarrenen oroimenezko Sarian
 3. Udaberri Sarian
 3. Santikutz Klasikan
2022
 6. Asturiasko Itzulian
 7. O Gran Camiñon eta Gazte onenaren saria
2023
 8. Jurako Tourrean

Ziklo-krosa 
2019-2020
  Espainiako Ziklo-Kros txapelketa (junior)

Erreferentziak

Kanpo estekak 
 

Nafarroa Garaiko txirrindulariak
Uhartearakildarrak